CELEX: 62022TN0086
Language: da
Date: 2022-02-15 00:00:00
Title: Sag T-86/22: Sag anlagt den 15. februar 2022 — Associazione »Terra Mia Amici No Tap« mod EIB

19.4.2022   
            
            
               DA
            
            
               Den Europæiske Unions Tidende
            
            
               C 165/36
            
         
      Sag anlagt den 15. februar 2022 — Associazione »Terra Mia Amici No Tap« mod EIB
      (Sag T-86/22)
      (2022/C 165/45)
      Processprog: italiensk
      
         Parter
      
      
         Sagsøger: Associazione »Terra Mia Amici No Tap« (Melendugno, Italien) (ved advokat A. Calò)
      
         Sagsøgt: Den Europæiske Investeringsbank
      
         Sagsøgerens påstande
      
      
                  —
               
               
                  Det konstateres og fastslås, at Den Europæiske Investeringsbank (EIB) culpøst har afvist den sagsøgende forenings anmodning om prøvelse, idet den var indgivet for sent.
               
            
                  —
               
               
                  EIB tilpligtes at træffe foranstaltninger til tilbagekaldelse af den finansiering, som er tildelt TAP AG.
               
            
                  —
               
               
                  EIB tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende vedrørende den påståede afvisning af anmodningen om prøvelse
                  
                              —
                           
                           
                              Det gøres i denne forbindelse gældende, at der er sket en tilsidesættelse af Århuskonventionen, af forordning (EF) nr. 1367/2006 (1) af 6. september 2006, af forordning (EU) nr. 2021/1767 (2) og af punkt 1, 6 og 9 i præamblen til EIB’s Statement of Environmental and Social Principles and Standards (erklæring om miljømæssige og sociale principper og standarder). I det foreliggende tilfælde burde EIB have tilbagekaldt den ydede finansiering, eftersom anmodningen om prøvelse vedrørte en forvaltningsakt som omhandlet i miljølovgivningen.
                           
                        
            
                  2.
               
               
                  Andet anbringende om den påståede ugyldighed af anmodningen om prøvelse som følge af udløbet af fristen
                  
                              —
                           
                           
                              Det gøres i denne forbindelse gældende, at der er sket en tilsidesættelse af Århuskonventionen, af forordning (EF) nr. 1367/2006 af 6. september 2006, af forordning (EU) nr. 2021/1767 og af punkt 1, 6 og 9 i præamblen til EIB’s erklæring om miljømæssige og sociale principper og standarder. I det foreliggende tilfælde har EIB undladt at tilbagekalde den ydede finansiering, hvilken tilbagekaldelse i denne henseende skal anses for en ny selvstændig og særskilt retsakt i forhold til den retsakt, hvorved der tidligere blev tildelt finansiering, og under alle omstændigheder skal fristen på seks uger for indgivelse af en anmodning om prøvelse beregnes fra idriftsættelsen af anlægget, eftersom modtageren af finansieringen ifølge kontrakten har fået tilladelse til at efterleve EIB’s standarder inden for denne frist.
                           
                        
            
                  3.
               
               
                  Tredje anbringende om tilsidesættelse af punkt 36 i EIB’s erklæring om miljømæssige og sociale principper og standarder af 2009
                  
                              —
                           
                           
                              Det gøres i denne forbindelse gældende, at punkt 36 specifikt bestemmer, at EIB skal kræve, at alle projekter, som den finansierer, som minimum overholder:
                              
                                          —
                                       
                                       
                                          Den gældende nationale miljølovgivning
                                       
                                    
                                          —
                                       
                                       
                                          EU’s gældende miljølovgivning, herunder navnlig Unionens VVM-direktiv og direktiverne om naturbevaring samt sektordirektiverne og de »horisontale« direktiver
                                       
                                    
                                          —
                                       
                                       
                                          De principper og standarder, der er fastsat i de relevante internationale miljøkonventioner, som er inkorporeret i EU-retten.
                                          I det konkrete tilfælde er ingen af delene blevet overholdt.
                                          Følgende tilsidesættelser er således godtgjort:
                                       
                                    
                                          a.
                                       
                                       
                                          
                                             EU’s miljølovgivning, herunder navnlig:
                                          
                                                      a.I
                                                   
                                                   
                                                      36. betragtning til forordning (EU) nr. 347/2013, sammenholdt med artikel 4 og 14 heri (manglende analyse af omkostninger og fordele)
                                                   
                                                
                                                      a.II
                                                   
                                                   
                                                      31. betragtning til forordning (EU) nr. 347/2013, sammenholdt med artikel 5, stk. 1, i og bilag IV, punkt 1, til direktiv 2011/92/EU (kumulative eksterne virkninger)
                                                   
                                                
                                                      a.III
                                                   
                                                   
                                                      31. betragtning til forordning (EU) nr. 347/2013, sammenholdt med artikel 5, stk. 1, i og bilag IV, punkt 1, til direktiv 2011/92/EU (kumulative interne virkninger) — forbud mod »salamitaktik«
                                                   
                                                
                                                      a.IV
                                                   
                                                   
                                                      Artikel 2, stk. 1, i direktiv 2011/92/EU og artikel 6, stk. 3 og 4, i habitatdirektivet
                                                   
                                                
                                                      a.V
                                                   
                                                   
                                                      Artikel 4, stk. 4, i direktiv 2009/147 (fugledirektivet)
                                                   
                                                
                                                      a.VI
                                                   
                                                   
                                                      30. betragtning til forordning (EF) nr. 1367/2006, sammenholdt med artikel 9 heri og artikel 6 i VVM-direktivet (gennemsigtighed og deltagelse)
                                                   
                                                
                                                      a.VII
                                                   
                                                   
                                                      28. betragtning til forordning (EU) nr. 347/2013, sammenholdt med artikel 7 heri (habitatregler)
                                                   
                                                
                                                      a.VIII
                                                   
                                                   
                                                      Tilsidesættelse af artikel 191, stk. 1, TEUF sammen med tilsidesættelsen af Den Europæiske Investeringsbanks erklæring om miljømæssige og sociale principper og standarder, der blev godkendt af bestyrelsen den 3. februar 2009.
                                                   
                                                
                                    
                                          b.
                                       
                                       
                                          Den italienske lovgivning, herunder navnlig:
                                          
                                                      b.I
                                                   
                                                   
                                                      Lovdekret nr. 42/2004 til gennemførelse af landskabskonventionen, artikel 26
                                                   
                                                
                                                      b.II
                                                   
                                                   
                                                      Lovdekret nr. 42/2004 til gennemførelse af landskabskonventionen, artikel 146
                                                   
                                                
                                                      b.III
                                                   
                                                   
                                                      Artikel 14-ter i lov nr. 241 af 7. august 1990, servicekonference
                                                   
                                                
                                                      b.IV
                                                   
                                                   
                                                      Forskrift A57 i ministerielt dekret nr. 223/14 om miljøforenelighed
                                                   
                                                
                                                      b.V
                                                   
                                                   
                                                      Lovdekret nr. 152/06, manglende sanktioner
                                                   
                                                
                                                      b.VI
                                                   
                                                   
                                                      Artikel 452 quater i straffeloven (miljøkatastrofer).
                                                   
                                                
                                    
                        
            
                  4.
               
               
                  Fjerde anbringende om tilsidesættelse af Europa-Parlamentets og Rådets forordning (EU) nr. 347/2013 af 17. april 2013
                  
                              —
                           
                           
                              Det gøres i denne forbindelse gældende, at der reelt aldrig er foretaget en passende analyse af omkostninger og fordele.
                           
                        
            
         (1)  Europa-Parlamentets og Rådets forordning (EF) nr. 1367/2006 af 6.9.2006 om anvendelse af Århus-konventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (EUT 2006, L 264, s. 13).
      
         (2)  Europa-Parlamentets og Rådets forordning (EU) 2021/1767 af 6.10.2021 om ændring af forordning (EUT) nr. 1367/2006 om anvendelse af Århuskonventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (EUT 2021, L 356, s. 1).